കെ.എം. ചാക്കോയുടേയും ത്രേസ്യാമ്മയുടെയും മകനായി 1946 ജൂൺ 3-ന് കോട്ടയം ജില്ലയിൽ പെട്ട ചങ്ങനാശേരിയിലെ പൂവത്ത് ജനിച്ച കെ.സി. ജോസഫ് കെ.എസ്‌.യു.-വിലൂടെയാണ് രാഷ്ട്രീയത്തിലെത്തുന്നത്. കെ.എസ്‌.യു. ജില്ലാ പ്രസിഡന്റ്, യൂത്ത്‌ കോൺഗ്രസ്‌ സംസ്‌ഥാന പ്രസിഡന്റ്, കോട്ടയം ഡി.സി.സി പ്രസിഡന്റ് എന്നീ സ്ഥാനങ്ങൾ അദ്ദേഹം വഹിച്ചിട്ടുണ്ട്. കോട്ടയം വടവാതൂർ സ്വദേശിയായിരുന്ന കെ.സി. ജോസഫ് യൂത്ത്‌ കോൺഗ്രസ്‌ സംസ്‌ഥാന പ്രസിഡന്റായിരുന്ന വേളയിൽ 1982-ലാണു ആദ്യമായി കണ്ണൂർ ജില്ലയിൽ ഉൾപ്പെട്ട ഇരിക്കൂർ നിയോജകമണ്ഡലത്തിൽ സ്ഥാനാർത്ഥിയായത്. ജനതാദളിലെ എസ്.കെ. മാധവനെ പരാജയപ്പെടുത്തി നിയമസഭയിലെത്തിയ കെ.സി. ജോസഫ് തുടർന്നു നടന്ന എല്ലാ നിയമസഭാ തെരഞ്ഞെടുപ്പുകളിലും ഇതേ മണ്ഡലത്തിൽ നിന്നും വിജയിച്ചു. എം.എ, എൽ.എൽ.ബി ബിരുദധാരിയാണ് ഇദ്ദേഹം.


തിരഞ്ഞെടുപ്പുകൾ
കുടുംബം
വിവാദം
ജീവിതരേഖ